Poštovane dame i gospodo narodni poslanici, nastavljamo rad sednice Četvrtog vanrednog zasedanja Narodne skupštine Republike Srbije u 2009. godini. Na osnovu službene evidencije o prisutnosti narodnih poslanika, konstatujem da sednici prisustvuje 120 narodnih poslanika. Podsećam vas da je članom 86. stav 5. Poslovnika Narodne skupštine predviđeno da kvorum za rad Narodne skupštine u danima za glasanje postoji ako je na sednici Narodne skupštine prisutno najmanje 126 narodnih poslanika. Radi utvrđivanja kvoruma za rad Narodne skupštine, molim narodne poslanike da ubacite svoje identifikacione kartice u poslaničke jedinice elektronskog sistema za glasanje. Konstatujem da je primenom elektronskog sistema za glasanje, utvrđeno da je u sali prisutno 126 narodnih poslanika, odnosno da imamo uslove da Narodna skupština nastavi sa radom. Obaveštavam vas da je sprečen da sednici prisustvuje narodni poslanik Riza Halimi. Pošto je Narodna skupština završila pretres o jedinoj tački dnevnog reda, prelazimo na odlučivanje o Predlogu odluke o izmenama i dopunama Poslovnika Narodne skupštine Republike Srbije. Pošto je Narodna skupština obavila jedinstveni pretres o Predlogu odluke, podsećam vas da Narodna skupština, prema članu 105. stav 2. tačka 6. Ustava Republike Srbije, većinom glasova svih narodnih poslanika odlučuje o Poslovniku o svom radu. Prelazimo na 1. tačku dnevnog reda: – PREDLOG ODLUKE O IZMENAMA I DOPUNAMA POSLOVNIKA NARODNE SKUPŠTINE REPUBLIKE SRBIJE Pre nego što pređemo na odlučivanje o Predlogu odluke, potrebno je da prethodno odlučimo o amandmanima podnetim na Predlog odluke, kao i da, saglasno članu 196. stav 4. Ustava Republike Srbije, utvrdimo da li postoje naročito opravdani razlozi da odluka stupi na snagu ranije od osmog dana od dana objavljivanja. Podsećam vas da su amandmane na Predlog odluke podneli narodni poslanici: Nataša Vučković, Janko Veselinović, zajedno Đura Mučenski i Pavel Marčok, Željko Ivanji, Oto Kišmarton, Saša Maksimović, Jelena Budimirović, Milan Knežević, Ivan Andrić, Zoran Ostojić i zajedno Čedomir Jovanović, Vesna Pešić, Nenad Milić, Nataša Mićić, Žarko Korać, Ivan Andrić, Judita Popović, Zoran Ostojić, Slobodan Maraš, Nenad Prokić, Nebojša Ranđelović i Kenan Hajdarević. Primili ste izveštaj Administrativnog odbora o razmatranju podnetih amandmana. Prelazimo na odlučivanje o amandmanima. Na član 1. amandman su zajedno podneli narodni poslanici Čedomir Jovanović, Vesna Pešić, Nenad Milić, Nataša Mićić, Žarko Korać, Judita Popović, Slobodan Maraš, Nenad Prokić, Nebojša Ranđelović i Kenan Hajdarević. Stavljam na glasanje ovaj amandman. Za jedan, protiv 126, nije glasao jedan, od 128 poslanika. Konstatujem da Narodna skupština većinom glasova nije prihvatila ovaj amandman. Na član 1. amandman je podneo poslanik Janko Veselinović. Stavljam na glasanje ovaj amandman. Za 126, protiv dva, od 128 narodnih poslanika. Konstatujem da je Narodna skupština većinom glasova svih narodnih poslanika prihvatila ovaj amandman. Na član 1. amandman je podneo poslanik Oto Kišmarton. Stavljam na glasanje ovaj amandman. Za jedan, protiv 127, od 128 narodnih poslanika. Narodna skupština nije prihvatila ovaj amandman. Na član 1. amandman je podneo poslanik Nataša Vučković. Stavljam na glasanje ovaj amandman. Za 126, protiv jedan, nije glasao jedan, od 128 poslanika. Konstatujem da je Narodna skupština većinom glasova narodnih poslanika prihvatila ovaj amandman. Predlog da se posle člana 1. dodaju novi članovi 1a. i 1b. Narodni poslanik Ivan Andrić predložio je da se posle člana 1. dodaju novi članovi 1a. i 1b. Stavljam na glasanje ovaj amandman. Za jedan, protiv 127, od 128 narodnih poslanika. Narodna skupština nije prihvatila ovaj amandman. Na član 2. amandman, sa ispravkom, podneo je Zoran Ostojić. Stavljam na glasanje ovaj amandman. Za jedan, protiv 127, od 128 narodnih poslanika. Konstatujem da Narodna skupština većinom glasova svih narodnih poslanika nije prihvatila ovaj amandman. Na član 2. amandman je podneo poslanik Željko Ivanji. Predstavnik predlagača i Administrativni odbor prihvatili su ovaj amandman. Stavljam na glasanje ovaj amandman. Za 127, protiv jedan, od 128 narodnih poslanika. Konstatujem da je Narodna skupština većinom glasova svih narodnih poslanika prihvatila ovaj amandman. Na član 2. amandman je podneo poslanik Saša Maksimović. Stavljam na glasanje ovaj amandman. Protiv 127, uzdržan jedan, od 128 narodnih poslanika. Konstatujem da Narodna skupština većinom glasova svih narodnih poslanika nije prihvatila ovaj amandman. Na član 2. amandman je podnela poslanik Nataša Vučković. Administrativni odbor je prihvatio ovaj amandman. Stavljam na glasanje ovaj amandman. Protiv 127, nije glasao jedan, od 128 narodnih poslanika. Narodna skupština nije prihvatila ovaj amandman. Na član 2. amandman su zajedno podneli narodni poslaniciĐura Mučenski i Pavel Marčok. Predstavnik predlagača i Administrativni odbor prihvatili su ovaj amandman. Stavljam na glasanje ovaj amandman. Za 126, uzdržan jedan, nije glasao jedan, od 128 poslanika. Konstatujem da je Narodna skupština većinom glasova svih narodnih poslanika prihvatila ovaj amandman. Na član 2. amandman je podnela poslanik Jelena Budimirović. Stavljam na glasanje ovaj amandman. Protiv 127, uzdržan jedan, od 128 narodnih poslanika. Narodna skupština nije prihvatila ovaj amandman. Predlog da se posle člana 2. doda novi član 2a podneli su zajedno narodni poslanici: Čedomir Jovanović, Vesna Pešić, Nenad Milić, Nataša Mićić, Žarko Korać, Ivan Andrić, Judita Popović, Zoran Ostojić, Slobodan Maraš, Nenad Prokić, Nebojša Ranđelović i Kenan Hajdarević. Molim da se izjasnite o ovom amandmanu. Za jedan, protiv 127, od 128 narodnih poslanika. Narodna skupština nije prihvatila ovaj amandman. Na član 4. amandman su zajedno podneli narodni poslanici: Čedomir Jovanović, Vesna Pešić, Nenad Milić, Nataša Mićić, Žarko Korać, Ivan Andrić, Judita Popović, Zoran Ostojić, Slobodan Maraš, Nenad Prokić, Nebojša Ranđelović i Kenan Hajdarević. Stavljam na glasanje ovaj amandman. Za jedan, protiv 127, od 128 narodnih poslanika. Narodna skupština nije prihvatila ovaj amandman. Na član 4. amandman je podnela poslanik Nataša Vučković. Predstavnik predlagača i Administrativni odbor prihvatili su ovaj amandman. Stavljam na glasanje ovaj amandman. Za 127, protiv jedan, od128 narodnih poslanika. Narodna skupština je prihvatila ovaj amandman. Na član 6. amandman su zajedno podneli narodni poslanici: Čedomir Jovanović, Vesna Pešić, Nenad Milić, Nataša Mićić, Žarko Korać, Ivan Andrić, Judita Popović, Zoran Ostojić, Slobodan Maraš, Nenad Prokić, Nebojša Ranđelović i Kenan Hajdarević. Stavljam na glasanje ovaj amandman. Za jedan, protiv 123, nisu glasala četiri, od128 poslanika. Narodna skupština nije prihvatila ovaj amandman. Na član 6. amandman je podneo poslanik Milan Knežević. Stavljam na glasanje ovaj amandman. Protiv 127, uzdržan jedan, od 128 narodnih poslanika. Narodna skupština nije prihvatila ovaj amandman. Na član 6. amandman je podnela poslanik Nataša Vučković. Predstavnik predlagača i Administrativni odbor prihvatili su ovaj amandman. Stavljam na glasanje ovaj amandman. Za 127, protiv jedan, od 128 narodnih poslanika. Narodna skupština je prihvatila ovaj amandman. Na član 6. amandman je podneo poslanik Saša Maksimović. Stavljam na glasanje ovaj amandman. Protiv 127, uzdržan jedan, od 128 narodnih poslanika. Narodna skupština nije prihvatila ovaj amandman. Podsećam vas da je članom 8. Predloga odluke predviđeno da odluka stupa na snagu danom objavljivanja u "Službenom glasniku Republike Srbije". Prema članu 196. stav 4. Ustava Republike Srbije, zakoni i drugi opšti akti stupaju na snagu najranije osmog dana od dana objavljivanja i mogu da stupe na snagu ranije samo ako za to postoje naročito opravdani razlozi, utvrđeni prilikom njihovog donošenja. U obrazloženju Predloga odluke, predlagači su naveli da u ovom slučaju postoje naročito opravdani razlozi da predložena odluka stupi na snagu danom objavljivanja u "Službenom glasniku Republike Srbije", kako bi se stvorili uslovi za efikasan rad Narodne skupštine. Imajući u vidu da su u proceduri zakoni koje je neophodno što brže usvojiti, kao i da predstoji ogromna zakonodavna aktivnost Narodne skupštine, izmene Poslovnika su neophodan uslov da bi Narodna skupština odgovorila potrebama vremena u ostvarivanju svoje uloge. Stavljam na glasanje predlog da se utvrdi postojanje naročito opravdanih razloga da odluka stupi na snagu ranije od osmog dana od dana objavljivanja. Za 126, protiv jedan, nije glasao jedan, od 128 poslanika. Konstatujem da je Narodna skupština utvrdila da postoje naročito opravdani razlozi da odluka stupi na snagu ranije od osmog dana od dana objavljivanja. Pošto smo završili odlučivanje o amandmanima, prelazimo na odlučivanje o Predlogu odluke, u celini. Stavljam na glasanje Predlog odluke o izmenama i dopunama Poslovnika Narodne skupštine Republike Srbije, u celini. Za 127, protiv jedan, od 128 narodnih poslanika. Konstatujem da je Narodna skupština, većinom glasova svih narodnih poslanika, usvojila Predlog odluke o izmenama i dopunama Poslovnika Narodne skupštine Republike Srbije. Prelazimo na odlučivanje Narodne skupštine o POVREDAMA POSLOVNIKA. Pošto je u toku sednice ukazano na povrede Poslovnika Narodne skupštine, podsećam vas na odredbu člana 100. stav 4. Poslovnika, prema kojoj, ako i posle objašnjenja predsednika Narodne skupštine narodni poslanik ostane pri tvrdnji da je Poslovnik povređen, Narodna skupština će, bez pretresa, odlučiti o tom pitanju u danu za glasanje. Saglasno navedenoj odredbi Poslovnika, prelazimo na odlučivanje. Narodni poslanik Zoran Krasić, na sednici 10. februara 2009. godine, u 15 časova i 10 minuta, ukazao je na povredu čl. 27, 103. i 104. Poslovnika. Molim da Narodna skupština odluči da li su povređeni navedeni članovi Poslovnika. Protiv 125, od 125 narodnih poslanika. Konstatujem da nije doneta odluka, jer nemamo kvorum. Moramo ponovo da utvrdimo kvorum. Molim narodne poslanike da ubace identifikacione kartice u svoje poslaničke jedinice. Konstatujem da možemo da nastavimo sa radom. Ponovo ću staviti na glasanje. Molim da odlučite da li su povređeni čl. 27, 103. i 104. Poslovnika, na koje je 10. februara 2009. godine, u 15 časova i 10 minuta, ukazao narodni poslanik Zoran Krasić. Protiv 126, od 126 narodnih poslanika. Konstatujem da je Narodna skupština odlučila da nisu povređeni navedeni članovi Poslovnika. Narodni poslanik Zoran Krasić, na sednici 10. februara 2009. godine, u 15 časova i 50 minuta, ukazao je na povredu člana 27. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Zoran Krasić, na sednici 10. februara 2009. godine, u 16 časova i 18 minuta, ukazao je na povredu člana 27. Poslovnika. Molim da Narodna skupština odluči da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Zoran Krasić, na sednici 10. februara 2009. godine, u 17 časova i 45 minuta, ukazao je na povredu člana 27. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Nije glasalo dvoje, protiv 124, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Gordana Pop-Lazić, na sednici 11. februara 2009. godine, u 11 časova i 25 minuta, ukazala je na povredu člana 106. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Milorad Buha, na sednici 11. februara 2009. godine, u 13 časova i 15 minuta, ukazao je na povredu čl. 27. i 77. Poslovnika. Molim narodne poslanike da odluče da li su povređeni navedeni članovi Poslovnika. Stavljam na glasanje ovaj predlog. Protiv 125, jedan poslanik nije glasao, od 126 poslanika. Konstatujem da je Narodna skupština odlučila da nisu povređeni navedeni članovi Poslovnika. Narodni poslanik Gordana Pop-Lazić, na sednici 11. februara 2009. godine, u 16 časova i 09 minuta, ukazala je na povredu člana 77. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Zoran Krasić, na sednici 11. februara 2009. godine, u 13 časova i 20 minuta, ukazao je na povredu člana 27. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Marko Milenković, na sednici 12. februara 2009. godine, u 13 časova i 25 minuta, ukazao je na povredu čl. 27. i 106. Poslovnika. Molim narodne poslanike da odluče da li su povređeni navedeni članovi Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nisu povređeni navedeni članovi Poslovnika. Narodni poslanik Gordana Pop-Lazić, na sednici 12. februara 2009. godine, u 15 časova i 45 minuta, ukazala je na povredu čl. 103, 104. i 105. Poslovnika. Molim narodne poslanike da odluče da li su povređeni navedeni članovi Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nisu povređeni navedeni članovi Poslovnika. Narodni poslanik Mirko Munjić, na sednici 12. februara 2009. godine, u 16 časova i 10 minuta, ukazao je na povredu člana 27. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Narodni poslanik Elena Božić-Talijan, na sednici 13. februara 2009. godine, u 13 časova i 53 minuta, ukazala je na povredu čl. 104. i 108. stav 2. Poslovnika. Molim narodne poslanike da odluče da li su povređeni navedeni članovi Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nisu povređen navedeni članovi Poslovnika. Narodni poslanik Dragan Todorović, na sednici 13. februara 2009. godine, u 16 časova i 52 minuta, ukazao je na povredu člana 100. stav 1. Poslovnika. Molim narodne poslanike da odluče da li je povređen navedeni član Poslovnika. Stavljam na glasanje ovaj predlog. Protiv 126, od 126 narodnih poslanika. Konstatujem da je Narodna skupština odlučila da nije povređen navedeni član Poslovnika. Pošto je Narodna skupština obavila razmatranje jedine tačke dnevnog reda ove sednice i odlučivanje o njoj, saglasno članu 99. Poslovnika, zaključujem sednicu Četvrtog vanrednog zasedanja Narodne skupštine Republike Srbije u 2009. godini. Zahvaljujem.